2008లో భారతదేశం

2008 సంవత్సరంలో భారతదేశానికి సంబంధించిన వార్తలు, సంఘటనలు, పరిణామాలు.
## జనవరి
*జనవరి 2: ఆంగ్ల రచనలో 2007 సాహిత్య అకాడమీ పురస్కారం బెంగుళూరుకు చెందిన మాలతీరావుకు లభించింది.
*జనవరి 3: విదేశాల్లో 250టెస్టు వికెట్లు సాధించిన తొలి భారతీయ బౌలర్‌గా అనిల్ కుంబ్లే రికార్డు.
*జనవరి 3: నాగాలాండ్ రాష్ట్రంలో రాష్ట్రపతి పాలన విధింపు. భారతీయ జనతా పార్టీ మద్దతుతో కొనసాగుతున్న నిఫియురియో ప్రభుత్వం రద్దు.
*జనవరి 5: కామన్వెల్త్ స్పీకర్లు, ప్రిసైడింగ్ అధికారుల సదస్సు (CSPOC) కి ఛైర్‌పర్సన్‌గా లోక్‌సభ స్పీకర్ సోమనాథ్ చటర్జీ ఎంపిక.
*జనవరి 6: అఖిల భారతీయ సీనియర్ ర్యాంకింగ్ బ్యాడ్మింటన్ టైటిల్‌ పురుషుల విభాగంలో అనూప్ శ్రీధర్, మహిళల విభాగంలో సైనా నెహ్వాల్ టైటిళ్ళు కైవసం.
*జనవరి 6: భారత వాణిజ్య, పారిశ్రామిక మండలుల సమాఖ్య (ఫిక్కి) అధ్యక్షుడిగా రాజీవ్ చంద్రశేఖర్ ఎన్నిక.
*జనవరి 6: జైపూర్ ఫుట్ సృష్టికర్త ప్రమోద్ కరణ్ సేథీ మరణం.
*జనవరి 7: భారత కంప్ట్రోలర్ ఆడిటర్ జనరల్గా వినోద్ రాయ్ ప్రమాణ స్వీకారం.
*జనవరి 9: దక్షిణాఫ్రికాలో జరిగిన అండర్-19 ముక్కోణ క్రికెట్ టోర్నీలో భారత్ టైటిల్ కైవసం.
*జనవరి 11: జాతీయ స్థాయి సీనియర్ బాల్‌బ్యాడ్మింటన్ పురుషుల, మహిళల చాంపియన్‌షిప్ ను వరుసగా హైదరాబాదు, కేరళ జట్లు గెలుపొందాయి.
*జనవరి 15: అమెరికాలో లూసియానా రాష్ట్రానికి భారత సంతతికి చెందిన పియూష్ బాబీ జిందాల్ 55వ గవర్నర్‌గా బాధ్యతలు చేపట్టాడు.
*జనవరి 16: పెర్త్ టెస్ట్‌లో సచిన్ టెండుల్కర్, రాహుల్ ద్రవిడ్లు 16 వ పాట్నర్‌షిప్ సెంచరీ సాధించి ప్రపంచ రికార్డు సమం చేశారు.
*జనవరి 17: టెస్ట్ క్రికెట్‌లో 600 వికెట్లు సాధించిన తొలి భారతీయ బౌలర్‌గా అనిల్ కుంబ్లే రికార్డు. ప్రపంచ బౌలర్లలో కుంబ్లే ఈ ఘనత సాధించిన మూడవ బౌలర్.
*జనవరి 19: రంజీ ట్రోఫీ చాంపియన్‌షిప్‌ను ఢిల్లీ గెలుచుకుంది. ముంబాయిలో జరిగిన ఫైనల్స్‌లో ఢిల్లీ రంజీ జట్టు ఉత్తర ప్రదేశ్ జట్టుపై 9 వికెట్లతో విజయం సాధించింది.
*జనవరి 21: శ్రీహరికోట నుంచి పోలార్ శాటిలైట్ లాంచింగ్ వెహికల్-10 ద్వారా ఇజ్రాయెల్కు చెందిన పోలరైస్ ఉపగ్రహం ప్రయోగం విజయవంతం.
*జనవరి 22: శివసేన పార్టీ కార్యనిర్వాహక అధ్యక్షుడిగా ఉద్ధవ్ థాక్రే తిరిగి రెండో పర్యాయం ఎన్నికయ్యాడు.
*జనవరి 22: ఎన్డీఏ కూటమి ప్రధానమంత్రి అభ్యర్థిగా భారతీయ జనతా పార్టీ ప్రముఖ నాయకుడులాల్ కృష్ణ అద్వానీ ఎంపికయ్యాడు .
*జనవరి 24: అరుణాచల్ ప్రదేశ్ నూతన గవర్నర్గా జోగీందర్ జస్వంత్ సింగ్ నియమించబడ్డాడు.
*జనవరి 30: త్రిపురలో శాసనసభ ఎన్నికలకై అధికారికంగా ఎన్నికల కమీషన్ నోటిఫికేషన్ జారీచేసింది.
*జనవరి 31: 2006-07 సంవత్సరానికి స్థూల దేశీయ ఉత్పత్తి పెరుగుదలరేటు 9.6%గా నమోదైనట్లు కేంద్ర ఆర్థికశాఖ మంత్రి చిదంబరం ప్రకటించాడు.

## ఫిబ్రవరి
*ఫిబ్రవరి 2: కర్ణాటకలో తొలి లగ్జరీ రైలు గోల్డెన్ ఛారియట్‌ రాష్ట్రపతి ప్రతిభా పాటిల్ చే ప్రారంభం.
*ఫిబ్రవరి 5: వన్డే క్రికెట్లో సచిన్ టెండుల్కర్ 16000 పరుగులు పూర్తి చేసిన ఘనతను పొందినాడు.
*ఫిబ్రవరి 5: అత్యధిక విదేశీ మారక నిల్వలు కలిగిన దేశాల్లో భారత్ నాలుగవ స్థానం పొందినది. చైనా, జపాన్, రష్యాలు ఈ విషయంలో మొదటి మూడు స్థానాల్లో ఉన్నాయి.
*ఫిబ్రవరి 9: ప్రముఖ సంఘసేవకుడు బాబా ఆమ్టేగా పేరుగాంచిన మురళిదాస్ దేవదాస్ ఆమ్టే తన ఆశ్రమం ఆనంద్‌వన్‌లో మరణం.
*ఫిబ్రవరి 14: ముంబయిలో జరిగిన తొలి మహిళా ఛాలెంజర్ ట్రోఫీలో భారత్ ఏ జట్టు విజయం సాధించి ట్రోఫీ కైవసం చేసుకుంది.
*ఫిబ్రవరి 14: నియోజకవర్గాల పునర్విభజనను కేంద్ర మంత్రివర్గం ప్రకటించింది. జార్ఖండ్, అసోం, మణిపూర్, అరుణాచల్ ప్రదేశ్, నాగాలాండ్ 5 రాష్ట్రాలు మినహా మిగితా అన్ని రాష్ట్రాలకు సంబంధించిన పునర్విభజన పూర్తయింది.
*ఫిబ్రవరి 20: భారత్ లో తొలి భూగర్భ పైప్‌లైన్ నిర్మాణం ముంబాయిలో ప్రారంభించారు.
*ఫిబ్రవరి 20: నియోజకవర్గాల పునర్విభజన బిల్లుకు రాష్ట్రపతి ప్రతిభా పాటిల్ ఆమోదం తెలిపింది.
*ఫిబ్రవరి 21: 2007 సంవత్సరపు సాహిత్య అకాడమీ అవార్డులకు గాను 24 రచయితలు ఎంపికయ్యారు.
*ఫిబ్రవరి 23: హెచ్‌డీఎఫ్‌సీ బ్యాంకులో విలీనానికి సెంచూరియన్ బ్యాంక్ ఆఫ్ పంజాబ్ ఆమోదం. 
*ఫిబ్రవరి 23: దులీప్ ట్రోఫీ క్రికెట్ టోర్నమెంటును నార్త్‌జోన్ 17వ సారి కైవసం చేసుకొంది.
*ఫిబ్రవరి 22 త్రిపురలో శాసనసభ ఎన్నికల పోలింగ్ జరిగింది.
*ఫిబ్రవరి 25: సుప్రీం కోర్టు మాజీ ప్రధాన న్యాయమూర్తి జస్టిస్ హంస్‌రాజ్ ఖన్నా మృతి.
*ఫిబ్రవరి 25: ఆస్ట్రేలియన్ ఓపెన్ పురుషుల సింగిల్స్ బ్యాడ్మింటన్ పోటీల్లో భారత్కు చెందిన ఆనంద్‌పవార్ టైటిల్ సాధించాడు.
*ఫిబ్రవరి 26: లాలూ ప్రసాద్ యాదవ్ వరుసగా ఐదవసారి లోక్‌సభలో రైల్వే బడ్జెట్‌ను ప్రవేశపెట్టాడు.
*ఫిబ్రవరి 29: నూతన బడెట్‌లో వ్యక్తిగత ఆదాయపు పన్ను మినహాయింపు పరిమితిని రూ. 1,10,000 నుంచి రూ.1,50,000 లకు పెంచబడింది.
*ఫిబ్రవరి 29: 2008-09 సంవత్సరపు భారతదేశపు ఆర్థిక బడ్జెట్‌ను ఆర్థికమంత్రి చిదంబరం లోక్‌సభలో ప్రవేశపెట్టినాడు.

## మార్చి
*మార్చి 2: కౌలాలంపూర్లో జరిగిన అండర్-19 ప్రపంచకప్ క్రికెట్ను భారత్ విజేతగా నిలిచింది. ఈ కప్‌ను భారత్ గెలవడం ఇది రెండో సారి.
*మార్చి 4: ఆస్ట్రేలియాలో జరిగిన సిబి సీరీస్ రెండో ఫైనల్లో కూడా భారత్ విజయం సాధించి సీరీస్ గెల్చుకుంది.
*మార్చి 5: 60 నియోజకవర్గాలు కల నాగాలాండ్ రాష్ట్ర శాసనసభ ఎన్నికలు ముగిశాయి.
*మార్చి 6: మహారాష్ట్ర గవర్నరు పదవికి ఎస్.ఎం.కృష్ణ రాజీనామా.
*మార్చి 7: మేఘాలయ శాసనసభ ఎన్నికలలో కాంగ్రెస్ పార్టీ అధిక స్థానాలు పొందినది. శాసనసభలో ఏ పార్టీకీ పూర్తి మెజారిటీ చేకూరలేదు.
*మార్చి 7: త్రిపుర శాసనసభ ఎన్నికలలో లెఫ్ట్ ఫ్రంట్ వరుసగా నాలుగవ సారి విజయం సాధించింది. 60 స్థానాలు కల శాసనసభలో లెఫ్ట్ ఫ్రంట్ 49 స్థానాలలో విజయం సాధించగా కాంగ్రెస్ పార్టీ 11 స్థానాలు పొందినది.
*మార్చి 8: భారత ప్రముఖ చదరంగం క్రీడాకారుడు విశ్వనాథన్ ఆనంద్ మొరెలియా-లైనర్స్ టోర్నమెంటును రెండోసారి కైవసం చేసుకున్నాడు
*మార్చి 8: కొత్తగా ఎన్నికలు జరిగిన మేఘాలయ శాసనసభకు కాంగ్రెస్ శాసనసభ పక్షనేతగా డి.డి.లపాంగ్ ఏకగ్రీవ ఎన్నికయ్యాడు.
*మార్చి 10: త్రిపుర ముఖ్యమంత్రిగా మూడవసారి మణిశంకర్ బాధ్యతలు చేపట్టాడు.
*మార్చి 11: అమెరికాకు చెందిన ఉడ్రోవిల్సన్ అవార్డునకు మాజీ రాష్ట్రపతి అబ్దుల్ కలాం, ఇన్ఫోసిస్ చైర్మెన్ నారాయణ మూర్తి ఎంపికయ్యారు.
*మార్చి 12: మేఘాలయలో ముఖ్యమంత్రి డి.డి.లపాంగ్ నేతృత్వంలో ఏడుగురు మంత్రుల ప్రమాణస్వీకారం.
*మార్చి 14: 2007 సంవత్సరపు ఇందిరాగాంధీ శాంతి బహుమతికై బిల్-మిలిండా గేట్స్ ఫౌండేషన్ ఎంపికయింది.
*మార్చి 14: హైదరాబాదులోని శంషాబాదు అంతర్జాతీయ విమానాశ్రయానికి సోనియా గాంధీచే ప్రారంభోత్సవం జరిగింది.
*మార్చి 19: మేఘాలయ ముఖ్యమంత్రి పదవికి డి.డి.లపాంగ్ రాజీనామా చేశాడు.
*మార్చి 23: ఒరిస్సాలోని బాలాసోర్ వద్ద వీలర్స్ ద్వీపంలో అగ్ని-1 క్షిపణిని భారత్ విజయవంతంగా పరీక్షించింది.
*మార్చి 23: హైదరాబాదులో కొత్తగా నిర్మించిన రాజీవ్‌గాంధీ అంతర్జాతీయ విమానాశ్రయంలో మార్చి 22 అర్థరాత్రి నుంచి విమాన రాకపోకలు ప్రారంభమయ్యాయి.
*మార్చి 28: చెన్నై లోని చేపాక్ స్టేడియంలో దక్షిణాఫ్రికాతో జరుగుతున్న తొలి టెస్టులో వీరేంద్ర సెహ్వాగ్ రెండో ట్రిపుల్ సెంచరీని సాధించాడు. ఇది టెస్ట్ క్రికెట్ ‌లో అతివేగవంతమైన ట్రిపుల్ సెంచరీ.
*మార్చి 31: ప్రముఖ హిందీ నటి వహీదా రెహమాన్ కు 2006 సంవత్సరపు ఎన్టీఆర్ జాతీయ పురస్కారం లభించింది.

## ఏప్రిల్
*ఏప్రిల్ 2: ఆంధ్రప్రదేశ్ ముఖ్యమంత్రి వై.ఎస్.రాజశేఖర రెడ్డి ప్రభుత్వంపై ప్రతిపక్షం తెలుగు దేశం పార్టీ పెట్టిన అవిశ్వాస తీర్మానం వీగిపోయింది.
*ఏప్రిల్ 3: సిపిఎం ప్రధాన కార్యదర్శిగా ప్రకాశ్ కారత్ తిరిగి ఎన్నికయ్యాడు.
*ఏప్రిల్ 4: ఢిల్లీ మాజీ ముఖ్యమంత్రి మదన్‌లాల్ ఖురానా మళ్ళీ భారతీయ జనతా పార్టీ లోకి ప్రవేశించాడు.
*ఏప్రిల్ 10: కేంద్ర ప్రభుత్వ ఆధ్వర్యంలో నడిచే ఉన్నత విద్యాసంస్థలలో ఇతర వెనుక బడిన తరగతులకు (ఒ.బి.సి) 27% రిజర్వేషన్లు కల్పించడానికి సుప్రీం కోర్టు సమర్థించింది
*ఏప్రిల్ 11: టెస్ట్ మ్యాచ్‌లో భారత క్రికెట్ జట్టుకు నాయకత్వం వహించిన తొలి వికెట్ కీపర్‌గా మహేంద్రసింగ్ ధోని రికార్డు సృష్టించాడు.
*ఏప్రిల్ 12: హైదరాబాదు మెట్రో రైలు ప్రాజెక్టుకు కేంద్రం ఆమోదం తెలిపింది. మూడు మార్గాలలో మొత్తం 71 కిలోమీటర్ల పొడవున నిర్మించనున్నారు.
*ఏప్రిల్ 13: పరుగుల బాలుడు బుధియాసింగ్ మాజీ కోచ్ విరంచిదాస్ ను భువనేశ్వర్లో కాల్చివేతకు గురైనాడు.

## మే
*మే 1: ప్రముఖ గాంధేయవాది, రాజ్యసభ సభ్యురాలు నిర్మలా దేశ్ పాండే మృతి.
*మే 2: భారత హాకీ జట్టు సారథిగా తుషార్ ఖండేకర్ నియామకం.
*మే 3: భారత తొలి ఫార్మూలావన్ డ్రైవర్ నారాయణ్ కార్తికేయన్ తొలిసారి పోల్ పొజిషన్ సంపాదించి రికార్డు సృష్టించాడు.
*మే 6: చట్టసభల్లో మహిళలకు 33% రిజర్వేషన్లు కల్పించడానికి ఉద్దేశించిన 108వ రాజ్యాంగ సవరణ బిల్లును రాజ్యసభలో ప్రవేశపెట్టారు
*మే 7: ఒరిస్సాలోని వీలర్ దీవి నుంచి అగ్ని-3 క్షిపణి ప్రయోగం విజయవంతమైంది.
*మే 8: వైద్యరంగంలో ప్రధానం చేసే 2006 సంవత్సరపు బి.సి.రాయ్ జాతీయ అవార్డును రాయపు రమేష్‌బాబుకు ప్రకటించారు.
*మే 8: అంతర్జాతీయ క్రికెట్ కౌన్సిల్ చైర్మెన్ పదవికి సునీల్ గవాస్కర్ రాజీనామా చేశాడు.
*మే 8: శ్రీలంకలో జరుగుతున్నమహిళల ఆసియాకప్ వన్డే క్రికెట్ టోర్నమెంటులో భారత్ కు చెందిన జులన్ గోస్వామి 100 వికెట్ల మైలురాయిని అధికమించి ఈ ఘనత సాధించిన నాలుగవ బౌలర్‌గా, రెండో భారతీయురాలిగా అవతరించింది.
*మే 11: మహిళల ఆసియా కప్ క్రికెట్ ను భారత్ వరుసగా నాల్గవసారి కైవసం చేసుకుంది. కొలంబోలో జరిగిన ఫైనల్లో శ్రీలంకను 177 పరుగుల తేడాతో ఓడించింది
*మే 12: జలాంతర్గామి నుంచి ప్రయోగించే అణు క్షిపణి వ్యవస్థ "కె-15"ను అభివృద్ధి చేసినట్లు భారత్ ప్రకటన. ఈ వ్యవస్థ ఉన్న ఐదవ దేశంగా భారత్ అవతరించింది.
*మే 13: పింక్ సిటీగా పెరుపొందిన జైపూర్లో ఉగ్రవాదులచే 8 బాంబుపేలుళ్ళు, 75 మంది మృతి.
*మే 14: రాష్ట్రపతి ప్రతిభా పాటిల్‌ చే కీర్తిచక్ర (6 గురికి), శౌర్యచక్ర (20 మందికి), పరమ విశిష్ట (17 మందికి), అతి విశిష్ట (27 మందికి) పతకాలను రాష్ట్రపతి భవన్‌లో బహుకరణ.
*మే 25: కర్ణాటక శాసనసభ ఉపఎన్నికలలో భారతీయ జనతా పార్టీ అత్యధిక స్థానాలలో విజయం సాధించింది. 224 స్థానాలు కల శాసనసభలో మెజారిటీకి 110 నియోజకవర్గాలలో గెలిచింది.
*మే 30: కర్ణాటక ముఖ్యమంత్రిగా బి.ఎస్.యడ్యూరప్ప ప్రమాణస్వీకారం.

## జూన్
*జూన్ 1: ఇండియన్ ప్రీమియర్ లీగ్ ఫైనల్లో రాజస్థాన్ రాయల్స్ విజయం సాధించింది.
*జూన్ 5: 3000 మీటర్ల పరుగులో సురేంద్రసింగ్ భారత జాతీయ రికార్డు సృష్టించాడు. 16 సంవత్సరాల బహదూర్ ప్రసాద్ రికార్డు ఛేధించబడింది
*జూన్ 10: ప్రపంచంలోని ప్రముఖ వాణిజ్యకేంద్రాల జాబితాలో భారత్‌కు చెందిన 3 నగరాలు ముంబాయి, ఢిల్లీ, బెంగుళూరు స్థానం సంపాదించాయి
*జూన్ 11: భారతీయ ఔషధ రంగంలో ప్రముఖ కంపెనీ ర్యాన్‌బాక్సీని జపాన్కు చెందిన దైకి శాంక్యో కొనుగోలు చేసింది.
*జూన్ 14: జాతీయ "బి" చెస్ చాంపియన్ షిప్‌ను ఇషా కార్వాడే కైవసం చేసుకొంది.
*జూన్ 15: శ్రీనగర్లో జరిగిన సంతోష్ ట్రోఫి ఫైనల్లో పంజాబ్ జట్టు సర్వీసెస్‌పై విజయం సాధించి ట్రోఫీ కైవసం చేసుకుంది.
*జూన్ 19: ప్రణాళిక సంఘం ఉపాద్యక్షుడు మాంటెక్ సింగ్ అహ్లువాలియాకు లండన్ లోని ఆక్స్‌ఫర్డ్ విశ్వవిద్యాలయం గౌరవ డాక్టరేటుతో సత్కరించింది.
*జూన్ 19: గుజ్జర్లకు 5% రిజర్వేషన్లు కల్పిస్తూ రాజస్థాన్ మంత్రిమండలి ఆమోదించింది. దీనితో రాజస్థాన్‌లో మొత్తం రిజర్వేషన్లు 68%కి పెరిగింది.
*జూన్ 20: భారత ద్రవ్యోల్బణం 11.05%కి చేరింది. ఇది 13 సంవత్సరాలలో అత్యధికం.
*జూన్ 21: మన్మోహన్ సింగ్ నేతృత్వంలోని యుపిఏ సంకీర్ణ ప్రభుత్వానికి బహుజన్ సమాజ్ పార్టీ మద్దతు ఉపసంహరిస్తున్నట్లు ఆ పార్టీ అధినాయకురాలు మాయావతి ప్రకటించింది.
*జూన్ 21: నేపాల్ ఓపెన్ బ్యాడ్మింటన్ పురుషుల టైటిల్‌ను భారత్‌కు చెందిన చేతన్ ఆనంద్ చేజిక్కించుకున్నాడు.
*జూన్ 25: ఆసియా కప్ క్రికెట్ లో భాగంగా హాంకాంగ్ తో జరిగిన క్రికెట్ మ్యాచ్‌లో భారత జట్టుకు చెందిన సురేష్ రైనా 66 బంతుల్లో సెంచరీ సాధించి భారత్ తరఫున రెండో వేగవంతమైన శతకాన్ని నమోదుచేశాడు.
*జూన్ 26: భారత రాష్ట్రపతిచే 5 రాష్ట్రాలకు కొత్త గవర్నర్లను నియమించబడ్డారు. సిక్కిం రాష్ట్రానికి వాల్మికీ ప్రసాద్, బీహార్ రాష్ట్రానికి ఆర్.ఎస్.గవాయి, అసోం రాష్ట్రానికి శివచరణ్ మాథూర్, కేరళ రాష్ట్రానికి ఆర్.ఎల్.భాటియా, మేఘాలయ రాష్ట్రానికి రంజిత్ శేఖర్ ముషాహిరిలు కొత్త గవర్నర్లుగా వ్యవహరిస్తారు.
*జూన్ 26: ప్రముఖ సినీ నిర్మాత యశ్‌చోప్రాకు ఫ్రెంచి అత్యున్నత పురస్కారం ఆఫీసర్ డి లా లిజియన్ డి ఆనర్ అవార్డు ప్రకటించింది.
*జూన్ 27: భారత దేశపు తొలి ఫీల్డ్ మార్షల్, 1971 ఇండో-పాక్ యుద్ధంలో ప్రముఖ పాత్ర వహించిన మానెక్‌షా మృతి.
*జూన్ 30: పంజాబ్ నగర పాలక సంస్థ ఎన్నికలలో భారతీయ జనతా పార్టీ-అకాళీదళ్ కూటమి ఘనవిజయం సాధించింది.
*జూన్ 21: మన్మోహన్ సింగ్ నేతృత్వంలోని యుపిఏ సంకీర్ణ ప్రభుత్వానికి బహుజన్ సమాజ్ పార్టీ మద్దతు ఉపసంహరిస్తున్నట్లు ఆ పార్టీ అధినాయకురాలు మాయావతి ప్రకటించింది.
*జూన్ 24: భారతదేశంలో 500 మెగావాట్ల తొలి వాణిజ్య అణువిద్యుత్ కేంద్రాన్ని కల్పాక్కంలో నిర్మించాలని నిర్ణయించారు.
*జూన్ 26: భారత రాష్ట్రపతి 5 రాష్ట్రాలకు కొత్త గవర్నర్లను నియమించాడు. సిక్కిం రాష్ట్రానికి వాల్మికీ ప్రసాద్, బీహార్ రాష్ట్రానికి ఆర్.ఎస్.గవాయి, అసోం రాష్ట్రానికి శివచరణ్ మాథూర్, కేరళ రాష్ట్రానికి ఆర్.ఎల్.భాటియా, మేఘాలయ రాష్ట్రానికి రంజిత్ శేఖర్ ముషాహిరిలు కొత్త గవర్నర్లుగా వ్యవహరిస్తారు.

## జూలై
*జూలై 1: ఆర్కిటిక్ ప్రాంతంలో భారత్ హిమాద్రి పేరుతో మొట్టమొదటి పరిశోధన కేంద్రాన్ని ప్రారంభించింది.
*జూలై 1: జమ్ము కాశ్మీర్ ప్రభుత్వం అమర్‌నాథ్ ఆలయమండలికి 39.88 హెక్టార్ల స్థలాన్ని కేటాయిస్తూ జారీచేసిన ఉత్తర్వును వెనక్కి తీసుకుంది.
*జూలై 1: ప్రముఖ బాలివుడ్ నటి శిల్పాశెట్టి బ్రిటన్ ప్రధానంచేసే ప్రతిష్ఠాత్మక గ్లోబల్ డైవర్సిటీ అవార్డుకు ఎన్నికైంది.
*జూలై 4: ప్రపంచంలో 20మంది మహామేధావుల జాబితాలో అమెరికాలో నివసిస్తున్న ఇద్దరు భారతీయులకు (అమర్త్యాసేన్, పరీద్ జకారియా) చోటుదక్కింది.
*జూలై 7: జమ్ము కాశ్మీర్ ముఖ్యమంత్రి గులాం నబీ ఆజాద్ పదవికి రాజానామా చేశాడు.
*జూలై 8: మన్‌మోహన్ సింగ్ నాయకత్వంలోని యుపీఏ ప్రభుత్వానికి వామపక్షాలు మద్దతును ఉపసంహరించుకున్నాయి.
*జూలై 8: 4 రాష్ట్రాలకు కొత్త గవర్నర్లు నియమించబడ్డారు. హిమాచల్ ప్రదేశ్ గవర్నర్‌గా ప్రభారావు, మణిపూర్ గవర్నర్‌గా గురుబచన్‌సింగ్ జగత్, గోవా గవర్నర్‌గా శివేందర్‌సింగ్ సిద్ధూ, మహారాష్ట్ర గవర్నర్‌గా ఎస్.సి.జమీర్ లుగా వ్యవహరిస్తారు.
*జూలై 8: కల్కా-సిమ్లా రైలుమార్గం ప్రపంచ వారసత్వ జాబితాలో చేర్చబడింది.
*జూలై 9: కేంద్రంలోని యుపిఏ ప్రభుత్వానికి మద్దతుగా సమాజ్‌వాది పార్టీ రాష్ట్రపతికి లేఖను సమర్పించింది.
*జూలై 10: జమ్ము కాశ్మీర్ లో గవర్నర్ పాలన విధించబడింది.
*జూలై 10: ప్రపంచ యువ చాంపియన్‌షిప్ ఫైనల్స్‌కు చేరిన తొలి భారతీయ స్విమ్మర్‌గా విర్థావల్ ఖడే రికార్డు సృష్టించాడు.

## ఆగష్టు
---నమోదు కాలేదు --

## సెప్టెంబర్
*సెప్టెంబర్ 1: భారతీయ రిజర్వ్ బాంక్ గవర్నర్‌గా దువ్వూరి సుబ్బారావు నియమితులైనాడు. 

*సెప్టెంబర్ 1: హైదరాబాదులోని నేషనల్ రిమోట్ సెన్సింగ్ ఏజెన్సీ ఇస్రో పరిధిలోకి తీసుకువచ్చారు. ఇదివరకు ఎన్.ఆర్.ఎస్.ఏ.అంతరిక్ష విభాగం అధీనంలో ఉండేది.
*సెప్టెంబర్ 2: ఢిల్లీలో రాష్ట్రపతి చేతుల మీదుగా 54వ జాతీయ చలనచిత్ర అవార్డుల ప్రధానం జరిగింది. ఉత్తమ నటీనటుల పురస్కారాలను ప్రియమణి, సౌమిత్ర చటర్జీలు అందుకున్నారు.
*సెప్టెంబర్ 3: అగ్రవర్ణ పేదలకు ఉన్నత విద్యలో రిజర్వేషన్ సౌకర్యం కల్పించాలని కేరళ ప్రభుత్వం నిర్ణయించింది.
*సెప్టెంబర్ 4: లియాండర్ పేస్ అమెరికన్ ఓపెన్ టెన్నిస్ మిక్స్‌డ్ డబుల్స్ టైటిట్ కైవసం చేసుకున్నాడు. కారా బ్లాక్ (జింబాబ్వే) తో జతకట్టిన పేస్ ఫైనల్లో 7-6 (8-6), 6-4 స్కోరుతో లీజెల్ హ్యూబెర్, జేమీ ముర్రేలపై విజయం సాధించాడు.
*సెప్టెంబర్ 5: బెంగుళూరులో జరిగిన ప్రపంచ బిలియర్డ్స్ చాంపియన్‌షిప్ ఫైనల్లో భారత్ కు చెందిన పంకజ్ అద్వానీ విజయం సాధించాడు.
*సెప్టెంబర్ 17: భారత హాకీ జట్టు చీఫ్ కోచ్‌గా ఎం.కె.కౌశిక్ నియమితుడైనాడు.
*సెప్టెంబర్ 18: విదేశీ వార్తామేగజైన్లు భారత్‌లో తమ సంచికలను ప్రచురించుకోవడానికి అనుమతిస్తూ కేంద్ర మంత్రివర్గం నిర్ణయం తీసుకుంది.
*సెప్టెంబర్ 18: ఆసియా మహిళల కబడ్డీ టోర్నమెంటు పోటీలు మధురైలో ప్రారంభమయ్యాయి.
*సెప్టెంబర్ 19: భారతీయ వార్తాపత్రికల సంఘం అధ్యక్షుడిగా బాంబే సమాచార్ వీక్లీ పత్రికకు చెందిన హోర్మస్‌జీ కామా ఎన్నికయ్యాడు.
*సెప్టెంబర్ 27: ఢిల్లీలో మళ్ళి బాంబుపేలుళ్ళు జరిగి ఇద్దరు మృతిచెందారు, 20 మందికిపైగా గాయపడ్డారు.
*సెప్టెంబర్ 27: వదోదరలో జరిగిన ఇరానీ ట్రోఫి క్రికెట్‌ను రెస్టాఫ్ ఇండియా విజయం సాధించింది. ఈ ట్రోఫీ రెస్టాఫ్ ఇండియా చేజిక్కించుకోవడం ఇది 21వ సారి.
*సెప్టెంబర్ 27: ప్రముఖ సినీగాయకుడు మహేంద్ర కపూర్ ముంబాయిలో మరణించాడు.
*సెప్టెంబర్ 27; భారత క్రికెట్ కంట్రోల్ బోర్డు కొత్త అధ్యక్షుడిగా శశాంక్ మనోహర్ నియమితులైనాడు. కార్యదర్శి పదవి ఎన్.శ్రీనివాసన్‌కు దక్కింది. 
*సెప్టెంబర్ 27: భారత క్రికెట్ జట్టు సెలెక్షన్ కమిటీ చైర్మెన్‌గా కృష్ణమాచారి శ్రీకాంత్ ఎన్నికయ్యాడు. 
*సెప్టెంబర్ 27; భారత మహిళల క్రికెట్ జట్టు సెలెక్టర్‌గా ఆంధ్రప్రదేశ్కు చెందిన పూర్ణిమారావు ఎంపికైంది.
*సెప్టెంబర్ 28: అమెరికా ప్రతినిధుల సభ భారత్-అమెరికా అణుఒప్పందపు బిల్లును ఆమోదించింది.
*సెప్టెంబర్ 28; 6 దశాబ్దాల నిరీక్షణ అనంతరం సుభాష్ చంద్రబోస్ స్థాపించిన ఐఎన్‌ఏలో కెప్టెన్‌గా వ్యవహరించిన లక్ష్మీ పండాకు స్వాతంత్ర్య సమరయోధురాలిగా గుర్తింపు లభించింది.
*సెప్టెంబర్ 29: చేతన్ ఆనంద్ చెక్ ఓపెన్ అంతర్జాతీయ బ్యాడ్మింటన్ చాంపియన్‌షిప్‌ విజేతగా నిలిచాడు.
*సెప్టెంబర్ 30: రాజస్థాన్ లోని జోధ్‌పూర్ లో చాముండా దేవి ఆలయంలో జరిగిన తొక్కిసలాటలో సుమారు 150 పైగా భక్తులు మరణించారు. 60కి పైగా గాయపడ్డారు
*సెప్టెంబర్ 30: భారతదేశంతో ఫ్రాన్స్ అణు ద్వైపాక్షిక ఒప్పందాన్ని కుదుర్చుకుంది. అణువ్యాపారానికి ఎన్.ఎస్.జి. దేశాల ఆమోదం అనంతరం ఇది తొలి ఒప్పందం.

## అక్టోబర్
*అక్టోబర్ 1: భారత్‌కు చెందిన కృష్ణమ్మాళ్, శంకరలింగంజగన్నాథన్ దంపతులకు ప్రత్యమ్నాయ నోబెల్ బహుమతిగా పేరుపొందిన రైట్ లివ్లీహుడ్ అవార్డు లభించింది. 
*అక్టోబర్ 1: ఢిల్లీ మెట్రో రైల్వే కార్పోరేషన్ మేనేజింగ్ డైరెక్టర్ శ్రీధరన్‌కు లాల్ బహదూర్ శాస్త్రి జాతీయ పురస్కారం లభించింది.
*అక్టోబర్ 2: భారత్-అమెరికా అణుఒప్పందానికి అమెరికా సెనేట్ ఆమోదముద్ర వేసింది.
*అక్టోబర్ 3: ప్రముఖ చార్టర్డ్ అక్కౌంటెట్, బిర్లా వ్యాపార సామ్రాజ్యానికి వారసుడైన ఆర్.ఎస్.లోధా లండన్లో మరణించాడు.
*అక్టోబర్ 5: జర్మనీలో జరిగిన బిట్‌బర్గర్ గ్రాండ్ ప్రి బ్యాడ్మింటన్ సింగిల్స్‌లో చేతన్ ఆనంద్ టైటిల్ సాధించాడు. చేతన్ ఆనంద్ భార్య గుత్తా జ్వాల మిక్స్‌డ్ డబుల్స్‌లో విజయం సాధించింది.
*అక్టోబర్ 6: పర్యావరణ పరిరక్షణకై కృషిచేసిన వారికి ప్రధానం చేసే హీరోస్ ఆఫ్ ఎన్విరాన్‌మెంట్ అవార్డు పంజాబ్కు చెందిన బల్ బీర్‌సింగ్‌కు లభించింది.

## నవంబరు
 నమోదు కాలేదు ----

## డిసెంబరు
 నమోదు కాలేదు ----

## మూలాలు

## వెలుపలి లంకెలు
వర్గం:2008
వర్గం:భారతదేశం